ArabovMK/tajik-wikipedia-corpus huggingface dataset:
Гурез Сафар

Гурез Сафар — рӯзноманигор, шоир, нависанда, узви Иттифоқи журналистони Тоҷикистон, узви Иттифоқи нависандагони Тоҷикистон Зиндагинома Гурез Сафар 10 майи соли 1960 дар шаҳри Кӯлоб, дар хонадони шоир Ашӯр Сафар, ба ҷаҳон омадааст. Соли 1983 факултаи филологияи тоҷики Донишгоҳи давлатии Тоҷикистонро хатм кардааст. Баъдан корманди илмии ҳамин донишгоҳ, роҳбари бадеии Қасри маданияти Кӯлоб, мусаҳҳеҳи нашриёти "Маориф", мусаҳҳеҳи калон, муҳаррир, муҳаррири пешбар ва мудири шуъбаи адабиёти калонсолони нашриёти "Адиб", сармуҳаррири маҷаллаи ҳаҷвии "Хорпуштак" будааст. Ҳоло ҷонишини директори Муассисаи нашриявии "Адиб" мебошад. Навиштаҳояш аз соли 1989 интишор меёбанд, ки ба мавзӯъҳои Ватан, Модар, сулҳу ваҳдат, дӯстиву муҳаббати поки инсонӣ, худшиносии миллӣ ва ғ. бахшида шудаанд. Дар офаридани шеъру ҳикояҳои ҳаҷвӣ сабки хосе дорад, ки ғолибан латифу ҳадафрасанд ва ахлоқу аносири манфури ҷомеаро зери тозиёнаи малеҳи ҳаҷву мутояба қарор медиҳанд.Аз соли 1989 узви Иттифоқи журналистони Тоҷикистон, аз соли 1995 узви Иттифоқи нависандагони Тоҷикистон аст. Эҷодиёт Офаридаҳояш дар авроқи кутуби "Ариза ба номи янга", "Азизи дидаву шунида", "Нози ҳавас", "Ҷавобак", "Миқрози насим", "Чашми сиёта садқа", "Лутфи Ашӯр Сафар", "Сад барги тар", "Равзани роз", "Шамъи саодат", "Ҳам арш, ҳам фарш" ва ғ. ба табъ расидаанд. Соли 2011, барои маҷмӯаи "Равзани роз", сазовори Ҷоизаи ба номи Мирзо Турсунзода гардидааст. Ҷоизаҳо.
Гуреево (ноҳияи Вологод, Вологда)

Гуреево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вологод, ки дар вилояти Вологда қарор дорад, дохил мешавад.
Гуреза

Гуреза, паноҳанда — дар ҳуқуқи байналмилалӣ шахсест, ки бинобар мавҷудияти ҷанги дохилӣ, фаъолияти муайяни сиёсӣ ё иҷтимоӣ, мансубияти нажодӣ, миллӣ, динӣ ва ғайра дучори таъқиб ва фишор қарор гирифта, давлати иқомати доимии худро тарк кардааст ва ба давлати хориҷӣ рафтааст. Вазъи ҳуқуқии гурезагон дар қонунҳои миллӣ (мас., Қонуни Ҷумҳурии Тоҷикистон "Дар бораи гурезаҳо" аз 10 майи 2002) ва асноди байналмилалӣ (мас., Конвенсия оид ба вазъи гурезаҳо аз 28 июли 1951 ва Протоколи марбут ба вазъи гурезаҳо аз 31 декабри 1967) муайян ва танзим карда мешавад. Дар сохтори СММ Комиссариати Олии СММ оид ба гурезаҳо таъсис дода шудааст (14 декабри 1950), ки бо фаъолияти дорои хислати башардӯстию иҷтимоӣ машғул аст. Ба он Комиссари Олӣ сарварӣ мекунад. Ӯ ҳар сол ба воситаи Шӯрои иҷтимоӣ ва иқтисодӣ ба Ассамблеяи генералии СММ ҳисобот медиҳад. Ситод-қароргоҳи Комиссариати Олии СММ оид ба гурезаҳо дар ш. Женева (Швейсария) ҷойгир аст. Намояндагиҳои он дар 120 давлати сайёра фаъолият доранд. Дар Ҷумҳурии Тоҷикистон намояндагии Комиссариати Олии СММ оид ба гурезаҳо аз соли 1993 фаъолият намуда, дар ҳамдастӣ бо Ҳукумати Тоҷикистон ҷиҳати ба ватан баргардонидани гурезаҳои тоҷик хидмати беназиреро анҷом дод.
Гурз

Гурз, гурза (гупол, кӯпол, амуд) — як навъ олати ҷангии пешинаи дастадори саркулӯла, ки барҷастагиҳои мехчамонанд дорад 1. Гурз дар Шарқи Қадим ва асримиёнагӣ истифода мешуд. Дар забони форсии миёна гурзро гад мегуфтанд, ки аз калимаи авестоии гада муштақ шудааст. Гурз аз дастачӯби муҳкам (дарозиаш 50-80 см) ва сари сахти сангӣ ё филиззие ба шакли сари гов, асп ё шер иборат буд. Таҳамтанон ҳангоми набард бо кӯбидани гурз ба сари душман ӯро аз по дармеафтоданд. Шоҳаншоҳон ҳангоми маросими тоҷгузорӣ баъзан гурзи хурдеро ба нишонаи иқтидор ва ҳокимият ба даст мегирифтанд: Шаҳаншоҳ бар тахти заррин нишаст Яке гурзаи говпайкар ба даст. Фирдавсӣ Дар асотир ва таърих аз гурзи говпайкари Фаридун ва гурзии ҳафтмании шоҳ Мансури Музаффарӣ ёд шудааст: ба нишонаи иқтидор ва ҳокимият ба даст мегирифтанд: Яке гурзаи говпайкар сараш, Задӣ ҳар кӣ омад ҳаме дар бараш. Фирдавсӣ.
Гурезаи дохилӣ

Гурезаи дохилӣ — шахсе, ки аз маҳалли зисти доимиаш ронда шудааст, ё ба сабаби хушунатҳои дохилӣ, поймол шудани ҳуқуқи инсон, садамаҳои табиӣ ва амсоли инҳо маҷбуран хонаи худро тарк намудааст, ҳарчанд марзҳои давлатии аз ҷониби ҷомеаи ҷаҳонӣ эътирофшударо убур накардааст. Чандин санади байналмилалӣ, аз ҷумла, ҳуқуқи байналмилалии башардӯстӣ ва ҳуқуқи инсон аз гурезаҳои дохилӣ дифоъ мекунанд. Мас., муоҳидаҳои Женева аз 12 августи 1949 ва Протоколҳои иловагӣ ба онҳо аз 8 июни 1977 (Тоҷикистон ба онҳо 13 январи 1993 ҳамроҳ шуд), ки дар радифи дигар иқдомот кӯчонидани иҷбории аҳолии осоиштаро аз маҳалли зисти доимиашон мамнуъ мешуморанд. Ҳамчунин санадҳи марбут ба ҳуқуқи инсон — "Муоҳида дар бораи барҳам додани тамоми шаклҳои табъиз нисбати занон" аз 18 декабри 1979 (Тоҷикистон ба он 26 июни 1993 ҳамроҳ шуд), "Муоҳида дар бораи ҳуқуқи кӯдак" аз 20 ноябри 1989 (Тоҷикистон ба он 26 октябри 1993 ҳамроҳ шуд) низ дорои механизмҳое мебошанд, ки ҳуқуқи занон ва кӯдаконро дар чунин вазъият муҳофизат менамоянд. Бо вуҷуди ин, механизми ягона барои дифоъ аз ҳуқуқҳои гурезаи дохилӣ вуҷуд надорад. Дар низоми СММ масъалаҳои гурезаи дохилиро раёсати махсус оид ба ҳамоҳанг сохтани фаъолияти башардӯстӣ баррасӣ мекунад. Дар доираи ин раёсат сохторе бо номи Мудирияти Кумитаи доимии байниидоравӣ мавҷуд аст, ки танзими фаъолияти шабакаҳо ва дигар агентиҳои СММ (Раёсати Комиссариати Олии СММ оид ба гурезаҳо, Созмони байналмилалӣ оид ба муҳоҷират, Фонди кӯдакони СММ, Фонди занони СММ, Барномаи рушди СММ ва ғ.)-ро дар ҳалли масъалаҳои гурезаи дохилӣ ба дӯш дорад. Бинобар муҳим будани ин масъала, соли 1992 мансаби Намояндаи махсуси Дабири кулли СММ оид ба масъалаҳои гурезаи дохилӣ таъсис дода шуд. Дар ҳалли масъалаҳои гурезаи дохилӣ созмонҳои байналмилалии ғайриҳукуматӣ (Кумитаи байналмилалии Салиби Сурх, Табибони бидуни марз, Наҷоти кӯдакон, Ғамхории байналмилалӣ, (Ҷамъияти оксфордии кумак ба гуруснагон) ва ғ. мадад ва мусоидат менамоянд. Ҷумҳурии Тоҷикистон бо масъалаҳои гурезаи дохилӣ баъди истиқлол рӯбарӯ шуд. Бо мақсади ҳифзи вазъи ҳуқуқии шаҳрвандони Ҷумҳурии Тоҷикистон, ки ҷои иқомати доимии хешро тарк кардаанд, Қонун "Дар бораи гурезаҳо" худдорӣ карда буд. Тибқи Қонуни мазкур унсурҳои асосии муқаррар намудани мақоми гуреза дар Ҷумҳурии Тоҷикистон инҳо ҳисоб мешуданд: а) шаҳрванди Ҷумҳурии Тоҷикистон будан; б) ҷои иқомати доимии хеш (қаламрави Ҷумҳурии Тоҷикистон)-ро бо сабабҳои нооромии вазъи сиёсӣ ва муноқишаҳои мусаллаҳона тарк кардан. Мақсади асосии Қонун — баргардонидани шаҳрвандони Ҷумҳурии Тоҷикистон ба ҷои иқомати доимӣ ва расондани кумакҳои моддӣ ба онҳо бо сарбаландӣ иҷро гардид.
Гурза

Гурза — як навъ мори заҳрдор. Дарозии модинааш то 1,3 м, наринааш то 1,7 м; рангаш дорчинии сурхтоб ё хокистарӣ буда, дар пушт холҳои сиёҳ дорад; танаш ғафс, думаш кӯтоҳ, сараш калони секунҷа. Гурза дар Африқои Шимолӣ. ғарби Осиё, Закавказия (ба ғайр аз Абхозистон), Осиёи Марказӣ зиндагӣ мекунад. Дар Тоҷикистон як зернамуди гурза (.) дучор мешавад. Онро қариб дар ҳама ҷо — ҳамвориҳо, кӯҳу доманакӯҳ, даруни ғорҳо, соҳили дарёву найзор (то баландии 2400 м аз с. б.) метавон дучор омад. Баъзан дар боғу киштзор ва харобаҳо низ пайдо мешавад. Гурза ҳангоми таҳдиди хатар зери буттаҳо, кафидагии шах, даруни сангтӯдаву лонаи ҷонварон панаҳ мебарад. Ғизои гурза мушу калламуш ва парандаву тухми онҳост; баъзан харгӯш ва дигар ҳайвонотро низ мехӯрад. Заҳри гурза барои одам марговар аст. Аз он марҳами "Випросал" (") истеҳсол мекунанд, ки давои хеле муфид мебошад (ба пӯст рӯзе 1-2 бор 5-10 граммӣ мемоланд).
Гурзивон

Гурзивон, Курзувон, Қурзумон, Ҷурзувон — яке аз шаҳрҳои асримиёнагии Гузгонон, ки миёни Толиқон ва Марврӯд дар марзи Ғур қарор дошт. Дар сиккаҳои Сомониён, ки макони зарбзаниашон Гурзивон аст, номи ш. Ҷурзуқон сабт шудааст. Дар асри 10 Гурзивон қароргоҳи тобистонаи сулолаи дастнишондаи Сомониён- Фариғуниён буд ва маҳаллаҳои зиёдеро дар кӯҳистон фаро мегирифт. Ба қавли Ёқути Ҳамавӣ Гурзивон шаҳри обод ва аҳолиаш сарватманд буданд. Гурзивон аз ду ҷониб дар миёни кӯҳистон қарор дошт ва ин ҷиҳат ба Макка монанд буд. Иқлимаш барои боғу токдорӣ мусоид буд. Дар асри 11 Гурзивон дар якманзилии ш. Яҳудия (баъдан Маймана) ва чорманзилии Шопургон қарор дошт. Дар аҳди ҳукмронии Муҳаммад Хоразмшоҳ Гурзивон сиккахонаи худро дошт. Гурзивон дар асри 17 дар шарқ бо Сон, Чаҳоряк, Ғур, Ғарҷистон, дар шимолу шарқ бо Алмор, Қайсар ва Маймана ҳамсарҳад буд. Дар қӯҳистони Гурзивон се чашма: Бибӣ, Пуличироғ ва Хоб, як мавзеи шикор — Нахҷир ва қалъаи Дараи Занг вуҷуд дошт. Аз асри 18 Гурзивон хароб шуда, дар ҷои он баъдан ш. Пуличироғ бунёд ёфт. Ба қавли В. В. Бартолд харобаҳои Гурзивон дар болооби дарёи Оби Маймана қарор дорад. Ба қавли Гурзивон Лестренҷ шояд харобаҳои Гурзивон дар атрофи қалъаи Волӣ қарор дошта бошад.
Гури (ноҳияи Трубчев)

Гури — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Трубчев, ки дар вилояти Брянск қарор дорад, дохил мешавад.
Гурина (деҳа)

Гурина — деҳаест дар Русия, ки дар ҳайати ноҳияи Тугулимский, вилояти Свердловск медарояд.
Гурзпартоӣ

Гурзпартоӣ (Партоби чакуш) — як навъи варзиши сабук, ки аз партофтани асбоби махсуси варзишӣ – гурз ба масофаи дур иборат аст. Гурзпартоӣ аз варзишгар қувва ва мутобиқати ҳаракатро тақозо менамояд. Гурзпартоӣ тобистон дар варзишгоҳҳои кушод баргузор мегардад. Гурзпартоӣ ба барномаи Бозиҳои олимпӣ (мардҳо – аз соли 1900, занҳо – аз соли 2000) дохил карда шудааст. Қоида Гурз гулӯлаи филиззиест, ки ба он занҷири пӯлодии дастакдор насб карда шудааст. Дарозиаш барои мардҳо – 177–121,5 см, барои занҳо – 116–119,5 см, вазнаш 4 кг. Варзишгар ҳангоми партофтани гурз дар давраи қутраш 2,135 м қарор гирифта, аз дастаи гурз бо ду дасташ маҳкам дошта, баъди як-ду чархиш онро ҳаво медиҳад. Барои он ки партоби ӯ ба ҳисоб гирифта шавад, вай бояд то ба замин бархӯрдани гурз давраро тарк накунад ва танҳо аз қисмати ақиби давра берун равад. Илова бар ин, гурз бояд ба ҳудуди бо тӯр иҳоташуда афтад. Масофаи партоби гурз аз беруни давра то ҷои афтодани он ҳисоб карда мешавад. Агар дар вақти партоби гурз пои варзишгар берун аз давра гузошта шавад, натиҷаи он беэътибор дониста мешавад. Барои амнияти варзишгарони дигар навъҳои мусобиқа ва тамошобинон кунҷи партоби гурз аз оғоз то имрӯз се бор тағйир дода шудааст; солҳои 1900–60 – 900, аз соли 1960 – 600, имрӯз – 350. Аз ин сабаб гурзпартоӣ аксар вақтҳо дар оғози барномаи варзиши сабук ё дар варзишгоҳи дигар доир мегардад. Таърих Гурзпартоӣ ҳамчун навъи варзиши сабук дар Шотландия ва Ирландия пайдо шудааст. Нахустин мусобиқаҳои гурзпартоӣ соли 1866 дар Англия баргузор гардидаанд. Аввалин рекорди гурзпартоии он замон 22 м 50 см буд. Қоидаҳои имрӯзаи гурзпартоӣ соли 1877 дар Англия муқаррар карда шудаанд. Дар рушди маҳорат ва шуҳрати гурзпартоӣ саҳми варзишгари ирландӣ Флэнэген, ки соли 1896 ба ИМА муҳоҷир шуда буд, бузург аст. Ӯ се бор (1900, 1904, 1908) чемпиони Бозиҳои олимпӣ шуда, 14 бор рекорди ҷаҳонӣ гузоштааст. Баъди Ҷанги дуюми ҷаҳон, аз солҳои 1950 дар ин навъи варзиш варзишгарони Иттиҳоди Шӯравӣ ва Маҷористон пешсаф буданд. Солҳои 1976–88 варзишгари машҳури рус Юрий Седих дар Бозиҳои олимпӣ соҳиби 2 медали тило ва 1 медали нуқра гардид. Ӯ 30 августи 1986 дар Штуттгарт гурзро ба масофаи 86 м 74 см партофт, ки то имрӯз баландтарин рекорди ҷаҳонӣ дар гурзпартоӣ мебошад. Имрӯз байни мардон дар гурзпартоӣ варзишгарони Белоруссия, Лаҳистон, Ҷопон ва Словения пешсаф мебошанд. Гурзпартоӣ аз солҳои 1990 дар байни занҳо маъмул гашта, аз соли 2000 ба барномаи Бозиҳои олимпӣ дохил карда шуд. Имрӯз дар гурзпартоӣ байни занҳо варзишгарони Русия, Куба, Олмон ва Хитой пешсафанд. Гурзпартоӣ дар Тоҷикистон Варзишгари тоҷик Андрей Абдувалиев дар гурзпартоӣ чемпиони Бозиҳои олимпӣ (Барселона, 1992) ва ду карат (Штуттгарт, 1993; Гётеборг, 1995) чемпиони ҷаҳон шудааст. Варзишгари дигари тоҷик Дилшод Назаров солҳои 2006, 2010, 2014 дар мусобиқаҳои Бозиҳои Осиё ғолиб омада, сазовори медалҳои тило гардидааст.
Гуриево (ноҳияи Сокол, Вологда)

Гуриево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Сокол, ки дар вилояти Вологда қарор дорад, дохил мешавад.
Гурин (ноҳияи Почеп)

Гурин — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Почеп, ки дар вилояти Брянск қарор дорад, дохил мешавад.
Гурк (дарё)

Гурк  — номи дарёе аст, ки дар Утриш равон аст.
Гуреиха (ноҳияи Вологод, Вологда)

Гуреиха — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вологод, ки дар вилояти Вологда қарор дорад, дохил мешавад.
Гурино (деҳа)

Гурино — деҳаест дар Русия, ки дар ҳайати ноҳияи Режевской, вилояти Свердловск медарояд.
Гуриён

Гуриён — деҳа дар ҷамоати деҳоти Алмосӣи ноҳияи Ҳисор. Аз Гуриён то маркази ҷамоат 5 км, то маркази ноҳия 16 км. Аҳолиаш 595 нафар, тоҷикон.
Ноҳияи Гурлан

Ноҳияи Гурлан — воҳиди маъмурӣ дар ҳайати вилояти Хоразмии Ҷумҳурии Ӯзбекистон. Маркази маъмурӣ — шаҳраки Гурлан. Таърих Ноҳия соли 1920 -ум таъсис ёфтааст. Соли 1938 ноҳия ба ҳайати вилояти Хоразм ҳамроҳ карда шудааст. 1. Тақсимоти маъмурӣ Аз рӯи тақсимоти маъмурӣ, тобеи ноҳия 9 шаҳрак ва 9 ҷамоати деҳот мебошанд. 2 Ҷуғрофия Масоҳати ноҳия — Аҳолӣ.
Гурово (ноҳияи Олхов, Волгоград)

Гурово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Олхов, ки дар вилояти Волгоград қарор дорад, дохил мешавад.
Гуркино (ноҳияи Пестяк, Иванов)

Гуркино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Пестяк, ки дар вилояти Иванов қарор дорад, дохил мешавад.
Гурмит Чаудҳарӣ

Гурмит Чаудҳарӣ (ҳиндӣ:; — ҳунарпешаи силсилафилми ва филмҳои Филми дебютии ӯ дар Болливуд, дар филми ваҳшатноки мебошад, ки нақши асосиро бозидааст. Зиндагинома Эҷодиёт дар синамо Ҳаёти шахсӣ Филмнома Ҷоизаҳо Нигаред низ.
Гурово (ноҳияи Михайлов, Волгоград)

Гурово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Михайлов, ки дар вилояти Волгоград қарор дорад, дохил мешавад.
Гурминҷ Завқибеков

Гурминҷ Завқибеков (1 майи 1929, ноҳияи Рӯшон, ВАКБ — 21 октябри 2003, Душанбе, Тоҷикистон) — ҳунарпешаи театр ва синамои тоҷик, Узви Иттифоқи киноматографистони Тоҷикистон ва СССР. Ҳунарпешаи халқии ҶШС Тоҷикистон, дорандаи Ҷоизаи давлатии ба номи А. Рӯдакӣ.
Гурлево (ноҳияи Череповетс, Вологда)

Гурлево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Череповетс, ки дар вилояти Вологда қарор дорад, дохил мешавад.
Гурози дарёӣ

Гурози дарёӣ, морж — як навъ ҳайвони белпост. Дарозии баданаш то 3,7 метр, вазнаш 1,5 тонна. Пӯсташ ғафси чиндор, думу суфраи гӯш надорад. Хурокаш асосан нармбандҳост. Давраи ҳамлааш 1 сол буда, дар 2 сол 1 бача мезояд. Дар 6-7 солагӣ ба балоғат мерасад.
Гуроз (кӯза)

Гуроз — як навъи кӯзаи паҳну хурди сафолӣ бо гардани дарозу борик, ки дар байни мардум бо номи ғулғулак ё қилқилак маъмул буд. Мусофирон ба хотири сард нигоҳ доштани об ва нашикастанаш гурозро андаруни ғилоф нигоҳ медоштанд. Бо неъмати тамом ба даргоҳат омадам, Имрӯз бо гурозеву чӯбе ҳамеравам. Фохир.
Гуроза

Гуроза — паҳлавони эронӣ, дар ҷанги Дувоздаҳрух Сиёмакро дар набарди танбатан кушт.
Эдуар Гурса

,, Эдуар Жан-Батист Гурса (- май 1858 1 2 3, — 25 ноябр 1936 4 1 2, Порис 4) — риёзидон и узви АИ Порис. Зиндагинома Хатмкардаи Мактаби олӣ дар Порис. Аз соли 1897 профессори Донишгоҳи Сорбонна. Асосан, дар соҳаи назарияи муодилаҳои дифференсиалии ҳосилаҳояшон хусусии тартиби 2 ва назарияи функсияҳои таҳлилӣ таҳқиқот анҷом додааст. Масъалаи ҳалли муодилаҳои ҳиперболӣ ва системаи тартиби 2-ро бо ду тағйирёбандаи новобаста бо шартҳои ҳудудӣ пешниҳод кард (масъалаи Эдуар Гурса). Таснифоти муодилаҳои дифференсиалии ҳосилаҳояшон хусусӣ ва тавсифоти дар заминаи онҳо ҳосилшударо пешгӯӣ намуд. Теоремаи интегралии Коширо исбот кард. Дар физикаи математикӣ функсияҳои Эдуар Гурса, дар геометрия конфигуратсияи Эдуар Гурса маъмуланд. "Курси таҳлили математикӣ"-и ӯ ба бисёр забонҳои хориҷӣ, аз ҷумла русӣ тарҷума шудааст.
Гурсой

Гурсой — деҳа дар ҷамоати деҳоти Сабои ноҳияи Шаҳринав. Аз Гурсой то маркази ҷамоат 5 км, то маркази ноҳия 7 км. Аҳолиаш 144 нафар, тоҷикон.
Гуроз

Гуроз, хуки ваҳшӣ — ҳайвонест ҷуфтсум. Вежагиҳо Аз хуки хонагӣ бо ҷуссаи кӯтоҳ ва пойҳои дарозу ғафсаш фарқ мекунад. Дарозии баданаш то 2 м, думаш то 25 см, қадаш 1,2 м, вазнаш 300 кг; модинааш хурдтар аст. Дандони яшкаш. маскун буда, онҳо гурӯҳ-гурӯҳ (баъзан 30-40 сар) дар найзор, ҷангал ва арчазор зиндагӣ мекунанд. Ғизои гуроз асосан мева, бехмева, чормағз, шохча ва барги рустаниҳост. Гуроз аз 23 ҳиссаи хӯрокашро аз хок ё зери хазони ҷангал меёбад. Дар як шаборӯз 2,5-6 кг хӯрок мехӯрад. Гурози мода ноябр ё декабр ба гушн омада, баъди 130 рӯз 3-9 бача мезояд. Гурозбачаҳои навзод г вазн доранд. Ҳафтаи аввал бештар хоб мераванд ва модарашон баъди ҳар 3-4 соат онҳоро мемаконад. Рахи сафеди бадан, ки то моҳи июл боқӣ мемонад, гурозбачаҳоро аз чашми дигар ҷонварон пинҳон медорад. Гурозбачаҳо то 3,5-моҳагӣ шир макида, баъд аз модар ҷудо мешаванд, дар 5-6-солагӣ болиғ мегарданд. Гурози нар ҳангоми гушн дар ҷустуҷӯи галаи гурозҳои мода роҳи зиёдро тай мекунад. Дар давраи гушн байни гурозҳои нар задухӯрд ба амал меояд. Чашми гуроз нағз намебинад, вале ҳисси бӯёӣ ва шунавоии хуб дорад. Гурозҳо ҷонварони боэҳтиёт, аммо бадхашм мебошанд. Онҳо барои ҳифзи бачаҳои худ, инчунин баъди захм бардоштан бо яшкҳои дарозашон метавонанд ба ҳама гуна ҷонвар зарбаи марговар расонанд. Душмани асосии гуроз шер, кафтор, паланг, гурбаи найзор ва гург аст. Гургҳо хусусан айёми сербарфии зимистон гурозҳоро бисёр нобуд мекунанд. Пештар дар Закавказия, Осиёи Марказӣ ва Қазоқистон гуроз туъмаи асосии паланг буд. Гурозро барои гӯшту пӯст шикор мекунанд. Гуроз тухми рустаниҳоро зери хок карда, барои бунёди бешазор мадад мекунад; кирминаи гамбусакҳоро хӯрда, ҳашароти зараровари ҷангалро нобуд месозад. Гурозҳо дар баъзе ҷоҳо ғалла ва зироати полизиро хӯрдаву поймол карда, ба кишоварзӣ зарар низ меоранд.
Лев Гуртовой

Гуртовой Лев Ефимович (6.9.1896, Одесса — 15.6.1957, Душанбе) — пизишки занон, доктори илмҳои тиб, профессор, Ходими хидматнишондодаи илми ҶШС Тоҷикистон. ЗИндагинома Соли 1920 Донишкадаи тиббии шаҳри Харкивро хатм намуда, дар ҳамон ҷо то соли 1941 ба ҳайси ординатор, ассистент ва дотсент кор кардааст. Сардори ҳоспитали ҳарбӣ дар ш. Алмаато, мудири кафедраи акушерӣ ва гинекологияи Донишкадаи давлатии тиббии Қирғизистон буд. Соли 1948 ба Тоҷикистон омада, то поёни умр ба кафедраи акушерӣ ва гинекологияи Институти давлатии тиббии Тоҷикистон ба номи Абуалӣ ибни Сино роҳбарӣ кардааст. Дар бораи пешгирӣ ва муолиҷаи бемориҳои гинекологӣ, аз ҷумла безурриётӣ, беш аз 50 кори илмӣ ба табъ расондааст. Осор.
Гурӯи Зиреҳ

Гурӯи Зиреҳ — яке аз шахсиятҳо дар "Шоҳнома"-и Фирдавсӣ, қотили Сиёвуш. Дар баъзе аз манбаъҳо, масалан, "Луғати Шоҳнома"-и Абдулқодири Бағдодӣ, "Бурҳони қотеъ" ба шакли Курӯ, Курӯи Зиреҳ, дар "Таърихи Табарӣ"-и тарҷумаи Абуалии Балъамӣ Буруй омадааст. Инчунин ӯро бародари Афросиёб гуфтаанд. Вале дар "Шоҳнома"-и Фирдавсӣ ӯ яке аз паҳлавонони туронист, ки ҳамроҳи Гарсеваз ба меҳмонии Сиёвуш омад ва ҳамроҳи паҳлавони дигар бо номи Дамур бо Сиёвуш ба набард баромад ва мағлуб шуд. Барои ин ӯ дар дил нисбат ба Сиёвуш кина гирифт. Замоне ки Афросиёб ба куштани Сиёвуш фармон дод, Гурӯи Зиреҳ бо ханҷари Гарсеваз сари Сиёвушро чун сари гӯсфанд бурид. Хунашро дар таште гирифта ба дашт рехт. Дар ҷои рехтаи хуни Сиёвуш гуле рӯид, ки онро гули Сиёвушон мегӯянд. Дар набарди Дувоздаҳ рух — ҷанги Кайхусрав бо Афросиёб паҳлавони эронӣ Гев Гурӯи Зиреҳро асир гирифта, ба назди Кайхусрав овард. Пас аз анҷоми ҷангҳо бо фармони Кайхусрав сари Гурӯи Зиреҳро чун сари гӯсфанд буриданд ва танашро ба об андохтанд.
Гурутсе Фернандес

Гурутсе Фернандес Калехо.
Гурхам

Гурхам — деҳа дар ҷамоати деҳоти Тавилдараи ноҳияи Сангвор. Аз Гурхам то маркази ҷамоат 5 км, то маркази ноҳия 5 км. Аҳолиаш 147 нафар, тоҷикон.
Гуру

Гуру (— арзанда, бузург, муҳим, вазнин, дар ҳақ собитшуда, устод, собитқадам) дар ҳиндуия ва буддоия — устоди маънавие, ки дониши ӯ шогирдро бедору ҳушёр месозад; дар сикхияи панҷобӣ — унвони сардори ҷамъияти динӣ. Дар матнҳои қадимии мансуб ба йога гуру устодест, ки дастур ё маълумот дар бораи чизе маҳз аз ӯ бояд гирифта шавад. Гуру ба маънии аслиаш "инсони муътабар", "инсони бузург", "инсони муҳим", шахсест, ки сухани ӯ аз ҳамаи усулу бунёдҳои баруманди маъмулӣ арзишмандтар аст. Ӯ диктатор эҳтироми аз ҳама баланду олиро қоиланд. гуруҳо ҳамчун устоди устодон асосгузорони мактабҳо ва суннатҳои ҳиндӣ мебошанд. Дар шароите, ки китобҳои дарсӣ ва усулҳои санҷидашудаи таълимӣ вуҷуд надоштанд, дониши устод ба шогирд ба таври инфиродӣ ва маҳрамона интиқол дода мешуд. Баъдтар раванди таълим дар хонаи устод ва дар маъбадҳо (ашрама) сурат мегирифт. Таваҷҷуҳи бештар ба мувофиқати рӯҳонии устоду шогирд дода мешуд. Мувофиқи таълимоти йога, шогирд бояд куллан ба устоди худ эътимод карда, аз кибру ғурури хеш даст кашад. Шогирди дараҷаи поин (атҳама) устодро бо душворӣ мефаҳмад. Шогирди зинаи миёна (мадҳяма) ҳамаи нишондоди устодро дарк карда, онҳоро хуб иҷро мекунад. Шогирди қобилиятноки зинаи аз ҳама баланд (уттама) кору таълимоти устодро идома медиҳад. Дарёфтани устод ё шогирди аслию мувофиқ кори бисёр бобарор маҳсуб мешуд. Калимаҳои ачаря, пандит, упадҳяя, бҳанант бо гуру муродиф шумурда мешаванд. Тафовути гуруи аслӣ аз муаллими одӣ дар он аст, ки агар назди муаллим барои ба пурсише посух дарёфтан биёянду ҷавоби муайян бигиранд, аз назди гуру бо ҳамин суол пурсанда комилан қаноатманд ва саршори нуру дониши нав дарёфта бармегардад. Дар Ҳиндустон, ки интиқоли дониш ба шогирд суннати қадимӣ аст, гуру ва шахсияти ӯ нақши калидиро мебозад. гуруро на танҳо эҳтиром мекунанд, балки мепарастанд. гуруи асил ҳакимеву устодест, ки донишу таҷрибаи вай арзиши аввалиндараҷа дорад; аз ӯ маслиҳат, панду насиҳат мегиранд. Инсоне, ки гуруи худро надорад, ятимест бепарастор, заифест, ки дар анбӯҳи душвориҳои зиндагӣ дармонда, раҳгум задааст. Дар вишнуия гуру аксар вақт сояи Худо ё нусхаи Худо дар замин маҳсуб меёбад, дар таълимоти шиваияи кашмирӣ гуру интиқолдиҳандаи неруи илоҳӣ (шакти пата) мебошад. гуруҳои муосир метавонанд устодони бузурги йога ва ё соҳибони донишҳои пешиниён бошанд, ки донишу неру ва шахсиятҳои гуруҳои пешинаро дар худ таҷассум кардаанд. Машҳуртарин гуруҳои муосир инҳоянд: Ҷ. Кришнамурти, Раҷниш (Ошо), Махариши Махешйоги, Саи Бобо, Бхактиведанта, Свами Прабхупада. Аҳаммияти гуру дар ҳиндуияи муосир ончунон бузург аст, ки ин динро гоҳҳо "гурия" низ мехонанд.
Гуруснанишинӣ

Гуруснанишинӣ, эътисоби ғизо — аз хӯрок рӯ гардондан ба аломати эътироз.
Гурусна бимон

Гурусна бимон — филми телевизионӣ. 23 апрели соли 1976 ба экрани телевизион баромадааст. Шиори фили "Гурусна бимон": " " " Коргардон — Боб Рейфелсон. Филм дар жанри драмаи мазҳакавӣ ба навор гирифта шудааст. Дар нақшҳо — Саллӣ Филд, Ҷеф Бриҷес, Арнолд Швартсенеггер, Конрад Рафилд, Скатман Кротэрз, Роберт Энглунд. Барои нақши Ҷо Санто Швартсенеггер соҳиби ҷоизаи "Глобуси тилоӣ" шуд.
Гурҷиҳо

Гурҷиҳо (гурҷӣ:) — халқ дар Кавказ, аҳолии асосии Гурҷистон.
Гурӯҳ

Гурӯҳ — умумияти одамоне, ки ба мақсади иҷтимоӣ дар асоси аломатҳои муайян (мансубияти синфӣ, мавҷудият ва хусусияти фаъолияти якҷо, дараҷаи инкишофи муносибатҳои байнишахсӣ, хусусиятҳои ташкилӣ ва ғ.) ташаккул меёбад. Равоншиносии иҷтимоӣ гурӯҳро ба сифати субъекти фаъолият, ки тавассути он гурӯҳ ба системаи муносибатҳои иҷтимоӣ дохил мешавад, баррасӣ менамояд. Масъалаҳои муҳимми гурӯҳ, ки равоншиносии иҷтимоӣ меомӯзад: ҳайат, сохтор (муносибатҳои роҳбар ва тобеон, тақсими "нақшҳо" ва ғ.), равандҳои гурӯҳӣ (муносибатҳои байнишахсӣ ва инкишофи онҳо), меъёрҳо ва арзишҳои гурӯҳӣ, дараҷаи инкишофи гурӯҳӣ. Гурӯҳ шартӣ ва воқеӣ, калон ва хурд, расмӣ ва ғайрирасмӣ, дараҷаи инкишофаш баланд (коллектив) ва паст (диффузӣ), гомфотерӣ ва номиналӣ мешавад.
Гурӯҳ (низомӣ)

Гурӯҳ (" 1) — хурдтарин ягон дар сохтори нерӯҳои мусаллаҳ, ки аз ду – панҷ сарбоз ва як фармондеҳ ташкил шуда ва бахше аз рада аст; ҷуха (") 2; звено 3. Вожашиносӣ "Гурӯҳ" (4 эронии бостон: -- 5) ба маънии "дастае аз сипоҳиён, лашкариён, ҷанговарон" дар "Шоҳнома" бисёр ба кор рафтааст. Чунончи, Фирдавсӣ гуфта: Бирав бо сипоҳе ба кирдори кӯҳ, Гузин кун зи гурдони лашкар гурӯҳ 6 Ин вожаро соли 1935 Фарҳангистони забони Эрон бо пешниҳоди Анҷумани вожагузинии Артиш ҳамчун истилоҳи низомӣ барои номидани бахше аз даста тасвиб кардааст. Ҳамзамон истилоҳи "гурӯҳбон" (") низ бо пешниҳоди Анҷумани вожагузинӣ ба маънои "фармондеҳи гурӯҳ" тасвиб шуд.